

**Du har vundet i LOTTO!**

Som noget nyt har man tilladt børn under 18 at spille LOTTO - og du har vundet den første store gevinst på 8.600.000 - altså 8,6 millioner gode danske kroner.

Du bliver interviewet af en journalist fra Jyllands-Posten, der gerne vil vide alt om den nye lotto-millionær på kun 12-13 år. Det er jo en sensation.

Journalisten stiller følgende spørgsmål til dig:

* Vores læsere vil gerne vide lidt om dig. Kan du beskrive dig selv?
* Hvad tænkte du, da du opdagede, at du havde vundet?
* Hvad gjorde du, lige efter du havde fået nyheden om gevinsten?
* Hvordan reagerede din familie?
* Hvordan reagerede dine venner?
* Hvordan har dit liv ændret sig siden du vandt?
* Har dine drømme om fremtiden ændret sig?
* Hvad vil du bruge pengene til?

Du må gerne selv finde på flere spørgsmål.

**Du skal skrive en ARTIKEL om ”Drengen/Pigen, der vandt millionerne”. Artiklen skal indeholde:**

* EN OVERSKRIFT (Rubrik)
* En kort indledning (Underrubrik)
* En byline (journalistens navn)
* En brødtekst (spørgsmålene og svarene)
* Mellemrubrikker (eventuelt små overskrifter til de enkelte afsnit)
* Et billede af vinderen med en billedtekst

*Gør dig umage med at skrive uddybende svar.*

**AFLEVERINGSDATO 15. NOVEMBER**